Stadionet er oppkalt etter Robert Owen Loftus Versfeld, grunnleggeren av organisert idrett i Pretoria. Gjennom årene har stadionet gjennomgått flere navneendringer ettersom sponsorer har kommet og gått, men lokalbefolkningen har imidlertid alltid referert til arenaen som Loftus Versfeld. Fra 11. juni 1998 til 4. februar 2003 ble stadionet offisielt gitt navnet , etter at Minolta hadde skaffet seg stadionets navnrettigheter. Sponsingen ble overtatt av sikkerhetsgiganten Securicor, som kunngjorde navnet den 5. februar 2003. Den 1. september 2005 gikk omdøpingen i full sirkel da mobilnettleverandøren Vodacom tok over sponsingen fra Securicor og omdøpte stadionet tilbake til det opprinnelige Loftus Versfeld.